Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Sana opettaa Pyhästä Hengestä innostavasti.
Se kutsuu häntä Auttajaksi.
Hän johdattaa, antaa voiman ja opettaa, -
jotta voisit elää kuuliaisena Jumalan tahdolle.
Silloin Jumalan odotukset toteutuvat elämässäsi.
Kun Sanassa puhutaan Pyhästä Hengestä, -
hän ilmaisee asioita, jotka sinun tarvitsee tietää.
jotta Jumalan järjestys toteutuisi elämässäsi.
Avataan Raamattu Heprealaiskirjeen luvusta 10.
Olemme tutkineet Heprealaiskirjettä jo kuukausien ajan.
Olemme nähneet, että kirjeessä perustutaan VT:n totuudelle, -
jotta ymmärtäisimme paremmin Jumalan persoonaa ja työtä -
ja niitä suunnitelmia, joita hänellä on elämääsi varten.
Katsotaan jaetta, johon jäimme viime viikolla.
Hepr. 10:15: -
"Todistaahan sen meille myös Pyhä Henki; -
"...sillä sanottuaan..." Messiaan ristintyön jälkeen -
ymmärrämme paremmin, mitä aiemmin Sanassa sanottiin.
"Tämä on se liitto, jonka minä näiden päivien jälkeen teen -
heidän kanssaan'..."
Siinä tarkoitetaan lopun aikoja.
"'Tämä on se liitto, -
jonka minä näiden päivien jälkeen teen heidän kanssaan', sanoo Herra."
Siinä puhutaan uudesta liitosta. Huomaa, mitä sanotaan aluksi.
Jakeen 16 keskeltä: -
"Minä panen lakini heidän sydämiinsä..."
Kohta on lainattu Jeremian kirjasta.
Kun Jeremia puhuu laista, hän puhuu Tooran käskyistä.
Sanon aina, että Tooralla on merkitystä.
Lue joskus Room. 8:4. Siinä sanotaan: -
"...että lain vanhurskaus täytettäisiin meissä, -
jotka emme vaella lihan mukaan, vaan Hengen."
Pyhä Henki sanoo tässä: -
Yksi uuden liiton seurauksista Messiaan veressä on tämä: -
"Minä panen lakini heidän sydämiinsä -
ja kirjoitan ne heidän mieleensä."
Eli Jumala antaa meille uuden sydämen.
Sydämellä tarkoitetaan ihmisen syvintä olemusta.
"Sillä niinkuin hän mielessään [sydämessään] laskee, -
niin hän menettelee."
Ajatellaan siis Jumalan lakien mukaan. Hän kirjoittaa ne mieleemme.
Emme ajattele maailmallisesti vaan Tooraa noudattavien ihmisten tapaan.
Mitä tarkoitan Tooran noudattamisella?
Tarkoitan sellaista elämäntapaa, josta näkyy vanhurskaus.
Toora ei synnyttänyt vanhurskautta vaan toi sitä ilmi.
Se ei kyennyt puhdistamaan synnin tahraamia -
eikä tekemään heistä vanhurskaita, Jumalalle kelpaavia.
Toora vain näytti turmeltuneille, mitä vanhurskaus on.
Toorassa ei kerrottu, miten vanhurskaus olisi saavutettu.
Siksi se osoitti kohti tulevaa Lunastajaa.
Tämä Voideltu kykenisi tekemään ihmisistä vanhurskaita.
Näethän jatkumon vanhan ja uuden liiton välillä, -
Vanhan testamentin uskon ja Uuden testamentin uskon välillä.
Hepr. 10: 16: "'Minä panen lakini heidän sydämiinsä -
ja kirjoitan ne heidän mieleensä'; -
ja: 'heidän syntejänsä ja laittomuuksiansa...'"
Kreikan sana "laittomuus" käännetään monesti sanalla "vääryys".
Mutta kreikan sana on anomos.
Nomos tarkoittaa "lakia" ja a-etuliite tarkoittaa "vastaan".
"...'heidän syntejänsä ja laittomuuksiansa -
en minä enää muista'."
Sen pitäisi meitä ilahduttaa.
Jumala ei enää muista laitonta käytöstämme eikä syntisyyttämme.
"Mutta missä nämä ovat anteeksi annetut, -
siinä ei uhria synnin edestä enää tarvita."
Katsotaan vielä jaetta 18: -
"Mutta missä nämä ovat anteeksi annetut..."
Anteeksiantamus saa aikaan muutosta.
Kun Messias antaa syntimme anteeksi, meissä tapahtuu muutos.
Meistä tulee uusi luomus, -
jonka sydämeen ja mieleen Jumala on kirjoittanut -
sanansa, käskynsä ja lakinsa, -
jotta meistä näkyisivät hänen tarkoitusperänsä.
Tätä ei voi tulkita muulla tavalla.
Vielä jae 18: "Mutta missä nämä ovat anteeksi annetut, -
siinä ei uhria enää synnin edestä tarvita", -
koska meistä on tullut uusi luomus. Syntivelkamme on maksettu.
Jumala ei muista enää syntejämme. Meillä on uusi sydän.
Olemme saaneet jo maistaa Messiaan työn tuloksia, -
mutta kun hän saapuu, näemme ne kokonaisuudessaan.
Sana "lunastus" esiintyy Raamatussa usein.
Kreikan kielessä on pääasiassa yksi sana, joka tarkoittaa lunastusta.
Lunastuksen seurauksia kuten vapautta kuvaa toinen kreikan sana.
Hepreassa kuitenkin on kaksi "lunastusta" tarkoittavaa sanaa.
Toinen niistä kuvaa lunastamisen maksupuolta.
Rabbit sanovat sitä sanaa kirjanpitotermiksi.
Asiaan kuuluu maksu sekä sen siirto tilille.
Meidän tilillemme on siirretty maksu. Sen seurauksena saamme anteeksi.
Se on lunastuksen ensimmäinen puoli.
Mutta maksulla on myös tulevaan vaikuttavia seurauksia, -
jotka näkyvät Jumalan valtakunnassa.
Nyt elämme Jumalan valtakunnan totuuden mukaan -
Messiaan verellä lunastettuna kansana.
Jae 19: -
"Koska meillä siis, veljet, on luja luottamus siihen..."
On merkittävää, että tässä kohtaa on sana "luottamus" tai "rohkeus". -
Kirjeessähän on puhuttu Messiaan työn riittävyydestä.
Meillä on luottamus ja varmuus Messiaan ristintyön tähden.
Muualla UT:ssa tuo kreikan sana käännetään sanalla "rohkeus".
Jae 19: "Koska meillä siis, veljet, on luja luottamus siihen, -
että meillä Jeesuksen veren kautta on pääsy kaikkeinpyhimpään..."
Mielestäni kaikkeinpyhin viittaa Jumalan valtakuntaan.
Pääsymme kaikkeinpyhimpään ei perustu omille teoillemme -
vaan Messiaan verelle.
Olemme varmoja pääsystä kaikkeinpyhimpään -
eli Jumalan valtakuntaan Messiaan veren kautta, -
"...jonka pääsyn hän on vihkinyt meille uudeksi ja eläväksi tieksi..."
Huomaa sana "uusi".
"...jonka pääsyn hän on vihkinyt meille uudeksi ja eläväksi tieksi..."
Sana "uusi" on ainutlaatuinen.
Puhuimme äsken uudesta liitosta.
Sana sanoo: "Katso, uusi on sijaan tullut."
Myös Jumalan valtakunnasta puhuttaessa sanotaan: -
"Uudeksi minä teen kaikki." Näissä on sama kreikan sana.
Tässä kohdassa käytetään kuitenkin toista, erilaista kreikan sanaa.
Se muodostuu kahdesta eri osasta.
Alkuosa pros tarkoittaa "hyödyllinen" tai "kohti".
Sanan jälkiosa tarkoittaa surmaamista.
Sana kertoo, että Messias on Jumalan Karitsa, -
joka oli teurastettu ennen maailman perustamista.
Jumala oli päättänyt lähettää Poikansa uhrilampaaksi.
Kyse oli pääsiäiskaritsasta.
Oli päätetty etukäteen, että Messias surmattaisiin.
Sitä sanaa käytetään, kun puhutaan uudesta, elävästä tiestä.
Tiestä tekee uuden Messiaan uhri, -
josta Sana puhui jo etukäteen.
Kyse ei ole vain esikuvasta -
vaan elämästä.
Saamme elämän vasta silloin, kun otamme vastaan Messiaan uhrin.
Siksi tässä puhutaan uudesta, elävästä tiestä.
Jae 20: -
"...jonka pääsyn hän on vihkinyt meille uudeksi ja eläväksi tieksi, -
joka käy esiripun, se on hänen lihansa, kautta..."
Kielikuva on selkeä.
Pyhäkössä oli esirippu, joka erotti ulomman osan sisemmästä.
Esiripun ohi ei päässyt.
Sama esirippu erotti, piti ihmisen kaukana Jumalan läheisyydestä.
Esirippu oli esteenä. Nyt sanotaan, että Messiaan liha oli este.
Jos otat Messiaan lihan vastaan, pääset hänen lähelleen -
ja elävän Jumalan lähelle.
Mutta jos hylkäät hänen uhrinsa, et pääse Jumalan lähelle.
Jae 21: "...ja koska meillä on 'suuri pappi..."
Siinä ei käytetä termiä "ylimmäinen pappi", -
vaikka sillä nimellä Messiasta on tähän asti tässä kirjeessä kutsuttu.
"...ja koska meillä on 'suuri pappi, Jumalan huoneen haltija'..."
Siinä puhutaan Jumalan huoneesta.
Vanhassa testamentissa puhutaan "pyhästä talosta", beit hamikdash.
Myös sana "talo", beit, voi viitata temppeliin.
Kreikassa on sana hieron, temppeli.
Pyhäköstä voidaan käyttää sanaa naos.
Mutta Hepr. 10:20:ssä on sana "huone", jota käytetään myös VT:ssä.
Siinä ei tarkoiteta Jerusalemin temppeliä -
vaan Jumalan pyhää asumusta taivaassa.
Messias on siis "...'suuri pappi, Jumalan huoneen haltija', -
niin käykäämme esiin totisella sydämellä..."
täydessä uskon varmuudessa..."
Tämä varmuus on saatu viisaudesta.
"...käykäämme esiin totisella sydämellä, -
täydessä uskon varmuudessa, -
sydän vihmottuna puhtaaksi pahasta omastatunnosta -
ja ruumis puhtaalla vedellä pestynä..."
Tässä sovelletaan Vanhan testamentin kuvia -
uudella tavalla Messiaan työhön.
Jae 23: "...pysykäämme järkähtämättä toivon tunnustuksessa, -
sillä hän, joka antoi lupauksen, on uskollinen..."
Asia on helppo ymmärtää.
Hän, joka antoi meille lupauksen, on uskollinen.
Hän lupasi, että saisimme kuulua hänen huoneeseensa.
Hän ei koskaan hylkäisi eikä jättäisi meitä.
Hän lupasi meille uuden, iankaikkisen elämän valtakunnassaan.
Emme saa niitä omien tekojemme perusteella -
vaan hänen tekonsa ja lupaustensa perusteella.
Hepr. 10: 24: -
"...ja valvokaamme toinen toistamme -
rohkaisuksi toisillemme rakkauteen ja hyviin tekoihin..."
Mitä mieleesi tulee sanasta rakkaus?
Jos et ole juutalainen etkä tunne Tooraa kovin hyvin, -
sana "rakkaus" voi tuoda mieleesi kaikenlaisia korulauseita.
Niin saatat ajatella, mutta asia ei ole niin.
Rakkaus tarkoittaa samaa kuin Jumalan käskyt.
Messias sanoi, että VT:n 613 lakia voidaan tiivistää kahteen: -
Rakasta Jumalaa kaikesta sydämestäsi -
ja lähimmäistä niin kuin itseäsi.
Eli Tooran voi tiivistää sanaan rakkaus.
Rakkaus Jumalan käskyihin johdattaa meitä -
"rakkauteen ja hyviin tekoihin".
Tämä liittyy siihen, -
että Jumala kirjoittaa lakinsa sydämeemme ja mieleemme.
Rohkaisemme ihmisiä rakkauteen ja hyviin tekoihin.
Jae 25 engl: "...älkäämme lakatko kokoontumasta yhteen, -
niin kuin muutamien on tapana..."
Yhteen kokoontuminen on todistuksena toisille, -
kun kokoonnumme yhteen julkisesti palvomaan Jumalaa.
Maan päällä ei ole täydellistä jumalanpalveluspaikkaa.
Mutta sinun tulisi käydä jossain jumalanpalveluspaikassa -
ylistämässä Jumalaa julkisesti todistaen siitä, että kuulut hänelle.
Keskeytät muut toimesi ja lähdet ylistämään häntä -
paikkaan, johon uskovat kokoontuvat, etkä jätä tekemättä niin.
"...vaan kehoittakaamme toisiamme, sitä enemmän, -
kuta enemmän näette tuon päivän lähestyvän."
Meidän tulisi lähestyä Jumalaa ja rohkaista toisiamme, -
koska näemme maailman menosta, että loppu lähestyy.
Jos tunnet Raamatun profetioita, -
tiedät, että profeetat ovat kertoneet, mitä lopun aikoina tapahtuu.
"Ihmiset ovat itserakkaita." Nykyään ihmiset ovat hirvittävän itsekkäitä.
Matkustelemme paljon ja yövymme hotelleissa.
Näemme usein, kun ihmiset ottavat kuvan hotellissa ateriastaan -
ja julkaisevat sen internetissä muiden nähtäväksi.
Miksi luulet, että ihmisiä kiinnostaa se, mitä syöt.
Ajattelet, että se, mikä on sinulle tärkeää, on sitä myös muille.
Keskityt vain itseesi.
Ihmiset ottavat jatkuvasti kuvia itsestään ja julkaisevat niitä somessa -
koska oma minä on tärkein.
Itseen keskittyminen vie paljon aikaamme ja energiaamme.
Sellainen ei ole Tooran tai Jumalan valtakunnan mukainen ihminen.
Toorassa sanotaan: -
Veahavta lereacha kamocha. Rakasta lähimmäistä niin kuin itseäsi.
Se, mitä teet itsellesi, tee myös muille.
"Rohkaiskaamme toisiamme, kun näemme tuon päivän lähestyvän."
Jae 26 on hyvin tärkeä jae, joka usein käsitetään väärin.
Heprealaiskirjeessä ei ole puhuttu yksittäisistä synneistä.
Raamatussa keskitytään yhteen asiaan, Messiaan työhön.
Messiaan työ tapahtui ristillä. Hän haluaa, että otat sen vastaan.
Eli Sanassa keskitytään Messiaan ilosanomaan.
Jakeessa 26 puhutaan siitä, mitä tapahtuu, -
jos Messiaan työtä ei oteta vastaan.
Jakeessa 26 puhutaan tahallaan tehdystä synnistä, hepreaksi mezid.
"Sillä jos me tahallamme teemme syntiä, -
päästyämme totuuden tuntoon..."
Siinä ei tarkoiteta, että jos uskoon tultuani teen syntiä, -
"...niin ei ole enää uhria meidän syntiemme edestä..."
Ei siinä tarkoiteta, että jos teen uskoon tultuani syntiä, -
minulle käy huonoksi, koska uhria synnin edestä ei enää ole.
Jaetta ei voi tulkita niin, -
koska Messiaan kuolema käsitteli menneet, nykyiset ja tulevat syntimme.
Ei, vaan laajempi asiayhteys on ilosanoman hylkääminen.
Jos ymmärrät ilosanoman mutta hylkäät sen tahallaan, -
mitään muuta toivoa tai pelastussuunnitelmaa ei ole.
Jos hylkäät Messiaan uhrin, muuta uhria ei ole.
Hän on ainut tie pelastukseen.
Opiskeluaikoina kävin myös kurssin maailman uskonnoista.
En tahdo loukata ketään, mutta uskon asian olevan näin.
Maailman uskontoja opettavat henkilöt ovat tavallisesti kaukana totuudesta.
He ovat tutkineet maailman eri uskontoja -
ja ovat yleensä sitä mieltä, että niissä kaikissa on jotain hyvää.
Ne puhuvat eri teistä, jotka kaikki johtavat taivaaseen. Näin ei ole.
Kaikki muut paitsi Messiaan tie johtavat ikuiseen kadotukseen.
Niin Sanassa sanotaan.
Jos tiedät, mikä on totuus, mutta hylkäät sen, -
edestäsi ei ole olemassa mitään muuta uhria.
Sen sijaan tiedossa on -
"...hirmuinen tuomion odotus -
ja [intensiivinen] tulen kiivaus, -
joka on kuluttava vastustajat."
Asia on helppo ymmärtää.
Se, joka hylkää ilosanoman, tekee itsestään Jumalan vihollisen.
Silloin ei voi odottaa muuta kuin Jumalan tuomiota.
Hänen intensiivinen tulensa kuluttaa vastustajat.
Eli jos hylkäät ilosanoman, olet elävän Jumalan vastustaja.
Mitään välimuotoa ei ole eikä neutraalia asemaa.
Olet joko Messiaan puolesta tai häntä vastaan.
Hänen vastustajilleen on tulevaisuudessa tiedossa -
hirmuinen [tai varma] tuomion odotus..."
Jae 28: -
"Joka hylkää Mooseksen lain, -
sen pitää armotta kahden tai kolmen todistajan todistuksen nojalla -
kuoleman..."
Raamattua tulkitessa täytyy käyttää oikeita eksegeettisiä menetelmiä.
Äskeisessä jakeessa puhutaan laajassa merkityksessä.
"Joka hylkää Mooseksen lain, sen pitää armotta -
kahden tai kolmen todistajan todistuksen nojalla kuoleman."
Suullisen Tooran mukaan, jos joku hylkää Mooseksen lain -
ja 2-3 todistajaa sanoo, että henkilö ymmärtää asian ja sen seuraukset, -
hänet lopulta surmataan.
Samalla tavoin, jos tiedät evankeliumin totuuden -
mutta hylkäät sen, mitään muuta uhria puolestasi ei ole.
En tarkoita tavallista ei-uskovaa vaan ilosanoman tietoisesti hylännyttä.
Tietysti sellainenkin ihminen voi tulla myöhemmin uskoon.
Mutta mitään muuta pelastussuunnitelmaa ei ole.
Mooseksen lain hylänneet surmataan.
Samoin ne, jotka tietoisesti hylkäävät evankeliumin, -
joutuvat kokemaan iankaikkisen kuoleman.
Tämä asia on helppo ymmärtää, mutta monet hylkäävät sen.
He uskovat, että pelastua voi monella eri tavalla.
Se on sielunvihollisen valhe.
Ensi viikolla jatkamme Heprealaiskirjeen tutkimista.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen